armvectores/hy_wikipedia_2023 huggingface dataset:
Կալաշնիկովի ինքնաձիգ

ԱԿ-74, 7,62-մմ Կալաշնիկովի ինքնաձիգ (ռուս.՝ Автомат Калашникова), տեսակավորող կրակային, գազով վարված, 7,62x39մմ գրոհային հրացան, որն առաջին առաջին անգամ նախագծվել է Խորհրդային Միությունում՝ Միխայիլ Կալաշնիկովի կողմից։ Պաշտոնապես հայտնի է որպես Ավտոմատ Կալաշնիկովա (Կալաշնիկովի ինքնաձիգ)։ Հայտնի է նաև որպես Կալաշնիկով, ԱԿ, կամ ռուսերեն ժարգոնով՝ Կալաշ։
ԱԿ-74-ի նախագծման աշխատանքները սկսվել են Երկրորդ Համաշխարհային Պատերազմի վերջին տարվա ընթացքում (1945 թ.)։ Պատերազմից հետո՝ 1946 թվականին, ԱԿ-46-ը ներկայացրվել է պաշտոնական ռազմական փորձերի համար։ 1947 թվականին, սահմանված ագուստով տարբերակը ներկայացվել է օգտագործման խորհրդային բանակի որոշ ստորաբաժանումներում։ Վաղ տարբերակներից էր ԱԿՍ-74 (Ս - Սկլադնոյ կամ «ծալովի»), որը ունի ստորին ծալովի մետաղական ուսի ագուստով։ 1949 թվականին, ԱԿ-74 պաշտոնապես ընդունվել է ԽՍՀՄ զինված ուժերի կողմից և օգտագործվել է Վարշավայի պայմանագրի անդամ պետությունների մեծամասնության կողմից։
Վաղ արտադրության ԱԿ-74-ը առաջին իսկական գրոհային հրացաններից մեկն էր։ Նույնիսկ վեց տասնամյակ անց, ԱԿ-74 մոդելը և դրա տարբերակներ ամենաշատ օգտագործվող և ամենահայտնի գրոհային հրացաններից են աշխարհում՝ իրենց դիմացկունությանը, ցածր արտադրական ծախսերի և հեշտ օգտագործման շնորհիվ։ Այն արտադրվել է շատ երկրներում և օգտագործվել է ինչպես կանոնավոր, այնպես էլ անկանոն զինված ուժերի, հեղափոխական և ահաբեկչական կազմակերպությունների կողմից։ ԱԿ-74-ն, բացյ այդ, հիմք է հանդիսացել զարգացնելու բազմաթիվ այլ բնորոշ և անձնակազմի ծառայող հրազեների տեսակներ։ Աշխարհում, ավելի շատ ԱԿ տեսակի հրացաններ են արտադրվել, քան մյուս բոլոր գրոհային հրացանները միասին վերցրած։
Կրակելով 7,62x39մմ փամփուշտները՝ ԱԿ-74-ը պատճառում է զգալի վնասվածքներ, հատկապես, երբ գնդակը պայթում է մաշկի ներսում։ Այն համեմատաբար ավելի փոքր վերքեր է առաջացնում, երբ գնդակը դուրս է գալիս մարմնից։


== Օգտագործողներ ==


== Տեսնել  նաև ՝ ==
ԿՁԱ


== Աղբյուրներ ==


== Արտաքին հղումներ ==
Արտադրողի պաշտոնական կայք
Discovery Channel-ի 10 մարտական հրացաններ, ԱԿ-74 (անգլերեն, ՅուԹյուբ)
Սուստ (այլ կիրառումներ)

Սուստ, կարող է վերաբերել՝

Սուստ - գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Բաբեկի շրջանում
Սուստ - համայնք Նիդերլանդների Ուտրեխտ մարզում
Բասիլևս

Բասիլևս, միկենյան դարաշրջանի(մ.թ.ա. 3-2-րդ հազարամյակ) Հունաստանում ոչ մեծ բնակավայրի կամ տարածքային համայնքի կառավարիչը, իսկ հոմերոսյան դարաշրջանում` ցեղի, ցեղային միության գլխավորը։ Վերջինս օժտված էր ռազմական առաջնորդի, դատավորի, քրմապետի իրավունքներով։ Աթենքում թագավորական իշխանության վերացումից հետո(մ.թ.ա. 11-րդ դար) բասիլևս է կոչվել երկրորդ արքոնտը։ Սպարտայում բասիլևսը համարվել է թագավորական տիտղոս, իսկ հելլենիստական պետություններում` միապետի անվանում։ Հելլենիզմի դարաշրջանում բասիլևս են կոչվել նաև Կոմագեննեի, Ծոփքի, Փոքր Հայքի, Մեծ Հայքի հայկական պետությունների թագավորները։ Հին հունական հեղինակները բասիլևս են անվանել հռոմեական կայսրերին։ Միջին դարերում բասիլևս է եղել բյուզանդական կայսրերի պաշտոնական տիտղոսը։
Նինա Մանուչարյան

Անվան այլ կիրառումների համար տե՛ս՝ Մանուչարյան (այլ կիրառումներ)Նինա Մանուչարյան (փետրվարի 17, 1885(1885-02-17) - սեպտեմբերի 3, 1972(1972-09-03), Երևան, Հայկական ԽՍՀ, ԽՍՀՄ), հայ դերասանուհի, ՀԽՍՀ ժողովրդական արտիստ (1949)։


== Կենսագրություն ==
Դերասանական գործունեությունն սկսել է 1909 թվականից Զուբալովի ժողովրդական տանը։ Հանդես է եկել Ամո Խարազյանի, Արտեմ Բերոյանի թատերախմբերում, Երևանի հեղափոխական թատրոնում, Առաջին պետթատրոնում, ինչպես նաև նկարահանվել է կինոնկարներում։ 1929-1958 թվականներին աշխատել է Պատանի հանդիսատեսի թատրոնում։


== Դերերը թատրոնում ==
տիկին Միլլեր՝ Ֆ. Շիլլերի «Սեր և խարդավանք»
Էմիլիա՝ Վ. Շեքսպիրի «Օթելլո»
Ռոզալիա՝ Ա. Շիրվանզադեի «Պատվի համար»
Կեկել՝ Գ. Սունդուկյանի «Գիշերվա սաբրը խեր է»
Լուիզ՝ «Երկու որբ»
Զառնիշան՝ Ա. Շիրվանզադեի «Չար ոգի»
Լյուդմիլա՝ Ս. Նայդյոնովի «Վանյուշինի զավակները»
Ժյուլի՝ «Կողոպտված փոստ»
Մարթա՝ Ա. Աբելյանի «Մարվող ճրագներ»
Թալալ՝ «Բաղնըսի բոխչա»
դեդի՝ Հ. Թումանյանի «Գիքոր»
Պրոստակովա՝ Դ. Ֆոնվիզինի «Տհասը»
գեղջկուհի՝ «Կրակե օղակ»
Տրուդվուդ՝ Չ. Դիքենսի «Դավիթ Կոպերֆիլդ»
Մարթա Բյունտեր՝ Վ. Սելիխովաի և Ն. Սացի «Ֆրից Բաուեր»
Ֆելլեր՝ Վ. Լյուբիմովաի «Ձյունիկ»
Լյուբով Տիմոֆեևնա՝ Գ. Յաղջյանի «Զոյա»
Եֆրոսինա Միրոնովնա՝ Ա. Ֆադեևի «Երիտասարդ գվարդիա»
Պելագեյա՝ «Հետախույզներ»


== Դերերը ֆիլմերում ==
1925 թվական - Շպանիկ՝ «Նամուս»
1926 թվական - Եղսո՝ «Շոր և Շորշոր»
1926 թվական - Նանո՝ «Զարե»
1927 թվական - Զառնիշան՝ «Չար ոգի»
1927 թվական - Եղսան՝ «Ղուլը»
1930 թվական - Անուշի տատը՝ «Անուշ»
1932 թվական - Ստեփանյանի մայրը՝ «Անբանը»
1933 թվական - մայր՝ «Հարութ»
1935 թվական - Նաթել՝ «Պեպո»


== Ծանոթագրություններ ==


== Գրականություն ==
Դզնունի Դանիել Մարտինի (1960)։  Վարդանյան Վավիկ Տիգրանի, ed.։ Նինա Մանուչարյան։ Սովետահայ բեմի վարպետներ։ Երևան: ՀԹԸ հրատ․
Սպիտակագլուխ եղտյուրիկ

Սպիտակագլուխ եղտյուրիկ (լատ.՝ Vanellus albiceps), քարադրների ընտանիքի թռչուն։


== Տարածվածություն ==
Նրանք ապրում են Արևմտյան Աֆրիկայում՝ սովորաբար մնալով մեծ գետերի մոտ։ Սեզոնային ջրհեղեղների պատճառով թռչունները չվում են ավելի չոր շրջաններ։


== Բնութագիր ==

Մարմնի երկարությունը 28-32 սմ, քաշը 161-214 գրամ է։ Այս կիվիվները ունեն շատ բնորոշ տեսք։ Թևերն ու պոչը սև և սպիտակ են, մեջքը՝ շագանակագույն, մարմնի ստորին մասերը՝ սպիտակ։ Գլուխը հիմնականում մոխրագույն է, բայց սպիտակ թագով։ Կան դեմքի դեղին ականջողանման ելուստներ։ Ոտքերը և աչքերի օղակները նույնպես դեղին են։


== Կենսաբանություն ==
Նրանք սնվում են միջատներով, որդերով, փափկամարմիններով, խեցգետնանմաններով և փոքր ձկներով։ Սպիտակագլուխ եղտյուրիկը բնում դնում է 2-3 ձու։


== Պահպանություն ==
Բնության պահպանության միջազգային միությունը (ԲՊՄՄ) այս տեսակը դասակարգել է Հատուկ պահպանության մեջ՝ որպես քիչ մտահոգող տեսակ։


== Պատկերասրահ ==

		
		
		
		
		
		
		
		
		
		
		


== Ծանոթագրություններ ==


== Հղումներ ==
https://www.hbw.com/species/white-headed-lapwing-vanellus-albiceps
Shorebirds Hayman, Marchant and Prater 0-7099-2034-2
White-crowned plover — О виде в The Atlas of Southern African Birds
Սարամեջի պատմության և մշակույթի անշարժ հուշարձանների ցանկ (Լոռու մարզ)

Այս հոդվածը ներկայացնում է Լոռու մարզի Սարամեջ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 4 հուշարձան (3 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Դավիթ Բեջանյան (այլ կիրառումներ)

Դավիթ Բեջանյան, կարող է վերաբերել հետևյալ անձանց.

Դավիթ Բեջանյան (քանդակագործ)
Դավիթ Բեջանյան (ծանրորդ)
Կրասնի Բոր (քաղաքատիպ ավան, Տոսնենսկի շրջան)

Անվան այլ կիրառումների համար տե՛ս՝ Կրասնի ԲորԿրասնի Բոր (ռուս.՝ Красный Бор), քաղաքատիպ ավան Ռուսաստանի Լենինգրադի մարզի Տոսնենսկի շրջանի կազմում։
Բնակչությունը 2010 թվականին գրանցված տվյալներով կազմում էր 5034 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վալենտինա Ներսիսյան

Վալենտինա Մկրտչի Ներսիսյան (հուլիսի 13, 1924(1924-07-13), Երևան, Հայկական ԽՍՀ, ԱԽՖՍՀ, ԽՍՀՄ - 2009, Երևան, Հայաստան), հայ արյունաբան։ Բժշկական գիտությունների դոկտոր (1986), պրոֆեսոր (1996)։ Նյու Ցուրի (1996) և ՌԴ բնական գիտությունների (1999) ակադեմիաների անդամ։


== Կենսագրություն ==
1947 թվականին Երևանի պետական բժշկական ինստիտուտի ավարտական քննությունները չհանձնած՝ անհիմն բռնադատվել և ծնողների հետ աքսորվել է ՌԴ Ալթայի երկրամաս։ 1954 թվականին արդարացվել է և ավարտել ինստիտուտը (1955)։ 1957 թվականից աշխատում է Ռուբեն Յոլյանի անվան արյունաբանության և արյան փոխներարկման գիտահետազոտական ինստիտուտում (1992 թվականից՝ Արյունաբանության կենտրոն), 1972 թվականից՝ իմունարայունաբանության բաժնի հիմնադիր-վարիչ, միաժամանակ՝ Հայկական բժշկական ինստիտուտի ամբիոնի վարիչ (1996 թվականից)։ 2000 թվականից եղել է ԱԱԻ պրոֆեսոր։
Գիտական աշխատությունները վերաբերում են արյան իմունավերարտադրողականության, իմունածագումնաբանության, նրա բաղադրամասերի փոխազդեցության և մարդաբանության խնդիրներին։ Հայաստանում առաջին անգամ ուսումնասիրել է հայերի արյան Եիթրոցիտային, լեյկոցիտային և շիճուկային համակարգերում տարբեր գործոնների հանդիպման հաճախականությունը բնականոն վիճակում և 13 տարբեր հիվանդությունների ժամանակ։ Հաստատել է, որ ԼՂՀ և տարբեր երկրների (Ֆրանսիա, Թուրքիա, Ռուսաստան, Լիբանան և այլն) հայերն ունեն միանման հակագենային հատկանիշներ և արյան իմունածագումնաբանական համակարգերի գործոնների և գեների հանդիպման հաճախականությամբ մոտ են եվրոպական երկրների (հատկապես Իտալիա, Իսպանիա, Հունաստան և այլն) պոպուլյացիաներին, իսկ ԼՂՀ-ում ապրող ադրբեջանցիները՝ ասիականին։ 1990-1994 թվականներին Ներսիսյանը Հայաստանում և ԼՂՀ-ում կազմակերպել է հարյուրավոր վիրավոր և հիվանդ ազատամարտիկների ու խաղաղ բնակիչների արյան փոխներափման և բուժսպասարկման աշխատանքներ։
Ավելի քան 350 մենագրությունների, ուսումնական ձեռնարկների և գիտական հոդվածների հեղինակ է։


== Երկեր ==
Իմունա-սրտաբանական ստուգումներն արյան փոխներարկման և հղիության դեպքում, Ե., 2004։
Нерсисян В.М., Системы АВО и резус-фактор в клинике, Ереван, 1972.


== Գրականություն ==
Айриян А. П. Армянские учёные-медики. - Ер., 1998 - 276 с. ISBN 99930-1-001-7.


== Ծանոթագրություններ ==
Աբակոստ

Աբակոստ (ֆր.՝ à bas le costume)` հագուստ որը 1972-1990 թվականներին,Սեսե Սեկո Մաբուտուի կառավարման տարիներին, խորհուրդ էր տրվում հագնել Զաիրի բնիկներին (այդ ժամանակ արգելված համարվող եվրոպական հագուստի փոխարեն)։ Այս հագուստը նախատեսված էր միայն տղամարդկանց համար։ Մաբուտուի ինչպես նաև այլ մարդկանց կարծիքով այս հագուստը պետք է ծառայեր որպես խորհրդանշան գաղութային անցյալը մոռանալու համար (ինչպես նաև այնպիսի արարողություններ, ինչպիսիք են գաղութային ժամանակահատվածի հուշարձանների ոչնչացումը և հին, ավանդական խոհանոցի ասպարեզ բերումը):Վարկածներ կան, որ Աբակոստը դիզայնավորել է հենց Մաբուտուն։
«Դասական Աբակոստը» իրենից ներկայացնում է երկգույն կոստյում՝ ֆրենչ` կոստյումի նմանությամբ, որն ընդունված էր կրել շարֆերի հետ՝ փողկապի փոխարեն։ Այս կոստյումը հիմականում կարվում էր մուգ կտորից։ Հետազոտողների մեծ մասը գտնում է, որ այս կոստյումը շատ նմանություններ ունի ֆրենչ Մաո կոստյումի հետ։
Աբակոստը պարտադիր հագուստ էր նույնիսկ ամենասովորական աշխատողների համար։


== Ծանոթագրություններ ==
165


== Դեպքեր ==


== Ծնունդներ ==


== Մահեր ==
165 թվական, ոչ նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 165 թվականն է, 
II դարի 65-րդ տարին։
Չերնիշևկա (Զերնոգրադի շրջան)

Չերնիշևկա (ռուս.՝ Чернышевка), գյուղակ (խուտոր) Ռուսաստանի Դաշնության Ռոստովի մարզի Զերնոգրադի շրջանում։ Կոնզավոդսկի գյուղական համայնքի վարչական կենտրոնն է։
Պլովդիվի միջազգային օդանավակայան

Պլովդիվի միջազգային օդանավակայան կամ պարզապես Պլովդիվի օդանավակայան (բուլղար․՝ Международно летище Пловдив), միջազգային օդանավակայան, որը գտնվում է Բուլղարիայի մեծությամբ երկրորդ քաղաքում՝ Պլովդիվում։
Փաստացիորեն գտնվում է Պլովդիվից 12 կմ հեռավորության վրա գտնվող Կրումովո գյուղի տարածքում։ Այս հանգամանքը պայմանավորված է նրանով, որ գյուղն ունի աշխարհագրական բարենպաստ դիրք, քանի որ մոտ է գտնվում Բուլղարիայի առողջարաններին։ Պլովդիվի օդանավակայանը շուրջօրյա ռեժիմով աշխատող օդանավակայան է։ Այն ծանրաբեռնված է հատկապես ձմեռային ամիսների ընթացքում։
Ուղևորների մեծ մասը գալիս են Մեծ Բրիտանիայից, Իռլանդիայից և Ռուսաստանի Դաշնությունից։ Պլովդիվի օդանավայականը հանդիսանում է նաև Բուլղարիայի խոշորագույն Սոֆիայի օդանավակայանի պահուստը։ Այն գտնվում է Թրակիայի ավտոմայրուղուց 150 կմ հեռավորության վրա։


== Ուղևորաշրջանառություն ==


== Արտաքին հղումներ ==
Պլովդիվի օդանավակայանի պաշտոնական կայք Archived 2011-06-29 at the Wayback Machine.
Բուլղարիայի քաղաքացիական ավիացիոն ադմինիստրացիա
Միկիի կախարդական Սուրբ ծնունդը

«Միկիի կախարդական Սուրբ ծնունդը» ( Mickey's Magical Christmas: Snowed in at the House of Mouse), «Walt Disney Studios Home Entertainment» ստուդիայի ամերիկյան լիամետրաժ մուլտֆիլմ, որը թողարկվել է 2001 թվականին։ Այն թողարկվել է միանգամից վիդեո և DVD տարբերակներով՝ առանց կինոթատրոններում նախնական ցուցադրության։ Նկարահանվել է ըստ «Մկան տունը» մուլտսերիալի։


== Սյուժե ==
Ուոլթ Դիսնեյի տարբեր մուլտֆիլմերի չարագործ հերոսները փորձում են գրավել Միկի Մաուսի «Մկան տունը» ակումբը։ Նույն մուլտֆիլմերի դրական կերպարները պաշտպանում են իրենց հաստատությունը։ Կինոնկարը լի է նույն ստուդիայի մուլտֆիլմերի հնարավորին նմանակումներով, գործողությունների ընթացքում ամբողջությամբ ցուցադրվում են անցած տարիների մի քանի կարճամետրաժ մուլտֆիլմեր։


== Դերերը ռուսերեն կրկնօրինակել են ==
Մաքսիմ Սերգեյի՝ Միկի Մաուս
Սաուլե Իսկակովա՝ Մինի Մաուս/Բելլ
Կաստանդին Պետրով՝ Դոնալդ բադ/Բիլի, Վիլի, Դելի
Մխայիլ Վասսեռբաում՝ Գուֆի
Օլեգ Կուլիկովի՝ Հրեշ
Վալերեյ  Կուկարեշին՝ Մուշու/Սկրուջ Մակդաք
Վադիմ Նիկիծին՝ Ջաֆար / Պիտ / Լյուդվիգ ֆոն Դրեյքը
Բորիս Սմոլկինը՝
Հելիում Սիսոն՝ Ջիմինի լուսատիտիկ
Ելենա Շուլման՝ Մոխրոտիկ
Քսենիա Բրժեզովսկայա՝ Արիել
Դմիտրի Լագաչով՝ Երկարականջ
Սերգեյ Դյաչկով՝ Տիմոն
Անդրեյ Շամին՝ Պումբա
Անդրեյ Կուզնեցով՝ Ալադին
Եվգենիա Իգումնովա՝ ժասմին
Տատյանա Միխալյովկինա՝ Նալա
Արտյոմ Սերգեև՝ Պինոկիո
Մարիա Սոսնյակովա՝ Կենգա
Իգոր Շիբանով՝ Գաստոն
Եվգենի Իվանովը՝ Սիմբա
Անդրեյ Տենետկո՝ Խենթ Գլխարկավոր/Վիլլի հսկա
Վիկտոր Կոստեցկի՝ Լյումեր
Օլգա Բելյավսկայա՝ Չիպ/Դեյլ
Սնեժինա Կոպրովա՝ Դեյզի Դակ


== Մուլտֆիլմեր, որոնց ցուցադրվել են մուլտֆիլմում ==
«Դոնալդը սառույցի վրա» (1999)
«Պլուտոյի ամանորյա եղևնին» (1952)
«Մարդուկ-Ջարդուկը» (1999)
«Միկիի սուրբծննդյան պատմությունը» (1983)


== Ծանոթագրություններ ==


== Արտաքին հղումներ ==
https://www.bcdb.com/bcdb/cartoon.cgi?film=70570
Նուկլեոտիդ

Նուկլեոտիդներ, նուկլեոզիդ-ֆոսֆորատներ, նուկլեոզիդների ֆոսֆորաթթվական էսթերներ։ Կազմված են ազոտային հիմքից, ածխաջրից և ֆոսֆորական թթվի մնացորդից։ Ռիբոնուկլեոտիդները և դեզօքսիռիբոնուկլեոտիդները պարունակում են միևնույն պուրինային հիմքերը (ադենին և գուանին), բայց տարբերվում են պիրիմիդնային հիմքերի (ցիտոզին և ուրացիլ, ցիտոզին և թիմին) կազմով։ Համարյա բոլոր նուկլեոտիդները անգույն, ջրում լուծվող բյուրեղային նյութեր են։ Չեն լուծվում օրգանական լուծիչներում։ Ունեն թթվային հատկություն և բնորոշ կլանման սպեկտր ուլտրամանուշակագույն հատվածում։ Լինում են մեկ, երկու, երեք և բազմաթիվ նուկլեոտիդների մնացորդներից կազմված միացություններ, որոնք համապատասխանաբար կոչվում են միանուկլեոտիդներ, երկնուկլեոտիդներ, եռնուկլեոտիդներ և բազմանուկլեոտիդներ կամ նուկլեինաթթուներ։ Նուկլեոտիդներից են բաղկացած նուկլեինաթթուները, բազմաթիվ կոֆերմենտներ և կենսաբանորեն այլ ակտիվ նյութեր։ Նուկլեոտիդներ են կոչվում նաև նույն սկզբունքով կառուցված, բայց ֆոսֆորական թթվի մեկից ավելի թվով (2,3) մնացորդ կամ ազոտային հիմքեր պարունակող միացությունները, ինչպես օրինակ՝ օրգանիզմում էներգիայի հիմնական աղբյուր հանդիսացող ադենոզինեռֆոսֆորական թթուն (ԱԵՖ), ջրածնի և էլեկտրոնների փոխադրման ռեակցիաներին մասնակցող նիկոտինամիդադենիներկնուկլեոտիդը (ՆԱԵ), ֆլավինադենիներկնուկլեոտիդը (ՖԱԵ) և այլն։ Օրգանիզմում նուկլեոտիդները սինթեզվում են ամինաթթուներից և այլ ավելի պարզ միացություններից։ Կենսաբանական օբյեկտներից նուկլեոտիդներ անջատում են էլեկտրաֆորեզի, իոնափոխանակային և նրբաշերտ քրոմատոգրաֆիայի մեթոդներով։
Ռակոշինո

Ռակոշինո (ուկրաիներեն՝ Ракошино), գյուղ Ուկրաինայի Անդրկարպատյան մարզի Մուկաչևոյի շրջանում։


== Պատմություն ==
1995 թվականի հուլիսին Ուկրաինայի Նախարարների կաբինետը հաստատել է այստեղ գտնվող սովխոզը սեփականաշնորհելու որոշումը։
2001 թվականի տվյալներով Ռակոշինո գյուղում բնակվել է 3 280 մարդ։ Բնակավայրը զբաղեցնում է 4219 կմ² տարածք։ Բնակչության խտությունը կազմել է 777,44 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
.za

.za Հարավային Աֆրիկայի վերին մակարդակի ազգային դոմենն է։


== Ծանոթագրություններ ==


== Արտաքին հղումներ ==
IANA .za whois տեղեկություն
Սուրբ Աստվածածին եկեղեցի (Անզալի)

Անվան այլ կիրառումների համար տե՛ս՝ Սուրբ Աստվածածին եկեղեցի (այլ կիրառումներ)Սուրբ Աստվածածին, հայ առաքելական եկեղեցի Իրանի Բանդարե Անզալի քաղաքում։ Պատկանում է Մեծի Տանն Կիլիկիո կաթողիկոսության Թեհրանի թեմին։ Գտնվում է Մոթահարրի պողոտայի վրա՝ իմամ Խոմեյնիի անվան հրապարակից ոչ հեռու։


== Պատմություն ==
Հայ բնակչությունը ծովափնյա Գիլանում սկսել է հաստատվել ուշ միջնադարում, մասնավորապես կենտրոնացել են ծովափնյա Բանդարե Անզալիում ու Ռաշթում։ 1840-ական թվականներին այստեղ ապրել են 70 տուն հայեր, որոնց մեծագույն մասը ժանտախտի համաճարակի ժամանակ հեռացել է։ Բանդարե Անզալիում եղել է հայկական եկեղեցի՝ սուրբ Ստեփանոս անունով, որն ավերվել է հրդեհի հետևանքով։
19-րդ դարում Ագուլիսից, Շամախուց, ինչպես նաև Աստրախանից և Հյուսիսային Իրանի հայաբնակ գյուղերից այստեղ հաստատվում են հայերի նոր խմբեր. Երկրորդ համաշխարհային պատերազմից առաջ՝ 1934 թվականին, քաղաքն ունեցել է 775 հայ բնակիչ։ 1855 թվականից գործում էին սուրբ Աստվածածին եկեղեցին, 1895 թվականից՝ սրբոց Վարդանանց դպրոցը։ Իսլամական հեղափոխությունից հետո հայերի քանակը նվազել է մինչև 200։
21-րդ դարում տարեկան մտկ անգամ Թեհրանի հայոց թեմի առաջնորդ տեր Սեպուհ արքեպիսկոպոս Սարգսեանը սուրբ Աստվածածնի վերափոխման տոնին երկօրյա այցելություն է կատարում Ռաշթ և Բանդարե Անզալի։ Տոնը համընկնում է սուրբ Աստւածածին եկեղեցու անվանակոչության տօնին, և երկրորդ օրը նույն եկեղեցում մատուցվում է պատարագ, Խաղողօրհնեքի արարողություն։


== Ճարտարապետություն ==
Շինությունը երեսպատված է սպիտակ մարմարով, ունի միայն մեկ՝ զանգակատան գմբեթ։ Վերջինս կառուցված է արևմտյան կողմում՝ մուտքի վրա և ունի վեց պատուհան։ Խորանն ունի երեք կամար, կենտրոնում Մարիամ Աստվածածինն է՝ մանուկ Հիսուսը ձեռքին։
Եկեղեցուցոչ հեռու երկսեռ դպրոցն է՝ «սրբոց Վարդանանց» անունով։


== Տես նաև ==
Սուրբ Մեսրոպ եկեղեցի, Ռաշթ


== Ծանոթագրություններ ==
Զաբորե (այլ կիրառումներ)

Զաբորե, կարող է վերաբերել՝

Զաբորե - գյուղ Ռուսաստանի Լենինգրադի մարզի Գատչինսկի շրջանի կազմում։
Զաբորե - գյուղ Ռուսաստանի Սմոլենսկի մարզի Դեմիդովսկի շրջանի կազմում։
Զաբորե - գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Զաբորե - գյուղ Ռուսաստանի Սմոլենսկի մարզի Կարդիմովսկի շրջանի կազմում։
Զաբորե - գյուղ Ռուսաստանի Սմոլենսկի մարզի Յարցևսկի շրջանի կազմում։
Զաբորե - գյուղ Ռուսաստանի Սմոլենսկի մարզի Ուգրանսկի շրջանի կազմում։
Զաբորե - գյուղ Ռուսաստանի Սմոլենսկի մարզի Պոչինկովսկի շրջանի կազմում։
Զաբորե - գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Զաբորե - գյուղ Ռուսաստանի Սմոլենսկի մարզի Սմոլենսկի շրջանի կազմում։
Զաբորե - գյուղ Ռուսաստանի Սմոլենսկի մարզի Սմոլենսկի շրջանի կազմում։
Նիրկի (գյուղ, Պրիօնեժսկի շրջան)

Նիրկի (ռուս.՝ Нырки, ֆիններեն՝ Nirkki), գյուղ Ռուսաստանի Կարելիայի հանրապետության Պրիօնեժսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լիստվյանսկի

Լիստվյանսկի (ռուս.՝ Листвянский), գյուղ Ռուսաստանի, Նովոսիբիրսկի մարզի Իսկիտիմսկի շրջանի կազմում։
Բնակչությունը 2002 թվականին գրանցված տվյալներով կազմում էր 2708 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կառլ Ալբրեխտ

Անվան այլ կիրառումների համար տե՛ս՝ Կառլ VII (այլ կիրառումներ)
Կառլ VII Ալբրեխտ (օգոստոսի 6, 1697(1697-08-06), Բրյուսել, Իսպանական Նիդերլանդներ - հունվարի 20, 1745(1745-01-20), Մյունխեն, Electorate of Bavaria, Սրբազան Հռոմեական կայսրություն), 1742 թվականից կայսր։ 1726-1745 թվականներին Բավարիայի կուրֆյուրստ։ Կայսերական գահ են բարձրացրել Հաբսբուրգների հակառակորդներն Ավստրիայի գահի ժառանգության համար պատերազմի ընթացքում։ 


== Ծանոթագրություններ ==
Մոդուլ (ճարտարապետություն)

Անվան այլ կիրառումների համար տե՛ս՝ Մոդուլ (այլ կիրառումներ)Մոդուլ (լատ.՝ modulus - չափ) ճարտարապետության մեջ պայմանականորեն ընդունված չափ, որին բազմապատիկ են շենքի (համալիրի) և նրա առանձին մասերի չափերը։
Տարբեր ժողովուրդների ճարտարապետական արվեստում որպես մոդուլ ընդունվել են տարբեր մեծություններ՝ կախված շենքի կառուցողական և կոմպոզիցիոն առանձնահատկություններից։ Կառույցի համար մոդուլ կարող են ընտրվել՝ նրա հիմնական չափումներից մեկը (գմբեթի տրամագիծը կամ դահլիճի կողմերից մեկը՝ Եվրոպայի և Միջին Ասիայի միջնադարյան գմբեթավոր կառույցներում), ճարտարապետական տարրերից որևէ մեկի չափը սյան կտրվածքի տրամագիծը, տրիգլիֆի (եռակոսիկի) լայնությունը՝ անտիկ օրդերային կառույցներում, կամ շինարարական տարրերից մեկի չափը (գերանի, աղյուսի երկարությունը)։


== Մոդուլը՝ հայկական ճարտարապետության մեջ ==
Հայկական միջնադարյան գմբեթավոր կառույցներում, որպես մոդուլ հիմնականում ընդունված է եղել գմբեթային քառակուսու կողմի 1/ո մասը։ Որպես մոդուլ կարող է ընդունվել նաև երկարության որևէ չափ՝ ֆուտ, սաժեն, մետր և այլն, որն այս դեպքում անվանվում է գծային մոդուլ։


== Մոդուլի կիրառում և պատմություն ==
Մոդուլի գաղափարը առաջացել է կառուցողական պահանջներից, այնուհետև դարձել կոմպոզիցիայի այն միջոցներից մեկը, որի շնորհիվ ճարտարապետական ամբողջությունն ու նրա առանձին մասերը բերվում են ներդաշնակության (օրինակ՝ անտիկ ճարտարապետական արվեստում ոսկե հատումը, Լե Կորբյուզիեի գործադրած մոդուլորը)։ Մոդուլի կիրառումը բնավ չի հանգեցրել բոլոր մեծությունների մեխանիկական հաշվարկի, ընտրելով արտահայտիչ հարաբերակցություններ, ճարտարապետները, հիմնվելով տեսողական ընկալման առանձնահատկությունների վրա, առանձին մասերի համաչափություններում որոշակի շեղումներ են կատարել։ XX դարի 2-րդ կեսին շինարարության ինդուստրիալ հավաքովի մեթոդի զարգացմանը զուգընթաց, որպես կառույցի հատակագծային ն կառուցվածքային տարրերի համաձայնեցման, նրանց միօրինականացման և ստանդարտի բերելու միջոց, առանձնապես տեխնիկական մեծ նշանակություն են ստացել հաստատուն գծային մոդուլները։ Հիմնական մոդուլը՝ 10 սմ չափով, նրա խոշորացված ածանցյալները (3 մոդուլ, 6 մոդուլ, 12 մոդուլ, 15 մոդուլ, 30 մոդուլ, 60 մոդուլ) և կոտորակային մոդուլներն իրենց կիրառման կանոնների հետ կազմում են մոդուլային համակարգ, որը սահմանված է սովետական, արտասահմանյան և միջազգային չափանիշներով և ստանդարտներով։
Studio Ghibli

Studio Ghibli Inc. (ճապ.՝ 株式会社スタジオジブリ Kabushiki-gaisha Sutajio Jiburi), ճապոնական անիմացիայի ստուդիան է։ Հիմնվել է 1985 թվականին՝ Տոկիոում (Ճապոնիա)։ Ընկերությունը ամենաշատը հայտնի է իր արտադրած անիմեներով, սակայն արտադրել է նաև ֆիլմեր և գովազդային հոլովակներ։ Ընկերության արտադրած ֆիլմերից ութը գտնվում են Ճապոնիայում արտադրված 15 ամենատարածված անիմեների ցանկում, որոնցից մեկը՝ «Ուրվականներից քշվածները» գտնվում է առաջին տեղում՝ աճելով $274 միլիոն ամբողջ աշխարհում։


=== Անիմե ֆիլմեր (լիամետրաժ) ===


== Ծանոթագրություններ ==
Մարինա Նիկիտինա

Մարինա Նիկիտինա (ուկրաիներեն՝ Марина Вікторівна Нікітіна, ապրիլի 16, 1986(1986-04-16), Գուլյայպոլե, Զապորոժիեի մարզ, Ուկրաինական ԽՍՀ, ԽՍՀՄ), ուկրաինացի իրավաբան և քաղաքական գործիչ։ 9-րդ գումարման Ուկրաինայի Գերագույն ռադայի ժողովրդական պատգամավոր։


== Կենսագրություն ==
2009 թվականին ավարտել է Դասական մասնավոր համալսարանը՝ «Իրավագիտություն» մասնագիտությամբ։
2009 թվականից մինչև 2013 թվականն աշխատել է «Պրեոբրաժենսկոյե» ՍՊԸ-ի իրավաբան։ Աշխատանքից ազատվել է սեփական ցանկությամբ և կամավորական հիմունքներով իրավաբանական օգնություն է ցուցաբերել։
2019 թվականի խորհրդարանական ընտրություններում «Ժողովրդի ծառա» կուսակցությունից Ժողովրդական պատգամավորի թեկնածու (թիվ 82 ընտրատարածք, Գուլյայպոլսկի, Վոլնյանսկի, Զապորոժսկի, Նովոնիկոլաևսկի, Պոլոգովսկի շրջան, Օրեխովսկի շրջանի մի մասը)։ Անկուսակցական է։
Գերագույն Ռադայի ագրարային և հողային քաղաքականության հարցերով կոմիտեի անդամ։


== Ծանոթագրություններ ==


== Արտաքին հղումներ ==
Официальный сайт Archived 2019-07-25 at the Wayback Machine.(ուկր.)
Марины Никитиной Ֆեյսբուքում
Գեոդիուդ

Գեոդիուդ (ճապ.՝ イシツブテ), առաջին սերնդի քար պոկեմոն Նինթեդոից։ Ըստ Պոկեդեքսի այս պոկեմանները ապրում են քարանձավներում և առաջացել են խոշոր քարերի բախումներից։ Գեոդիուդը ունի քարե գնդի տեսք։ Զարգանում է մինչև երրորդ մակարդակ։ Նա զարգացման առաջին ձևն է։ Գեոդիուդին հաջորդում է Գրավելերը, իսկ վերջին աստիճանը Գոլեմն է։ Այս պոկեմոնները հանդիպում են հիմնականում Բրուքի, Պեդրոյի և Պետրայի մոտ։


== Անվանում ==
Պոկեմոնի անգլերեն անվանումը (Geodude), չունի որևէ բացատրություն։ Հավանաբար նրա սկզբնարմատը նշանակում է երկրաբանական կամ աշխարհագրական ինչ որ տեղանք։
Ճապոներեն անվանումը (イ シ ツ ブ テ) նշանակում է քարերի կծիկ։


== Ծագում ==

Գեոդիուդն արտաքինից ունի քարի տեսք, սակայն նա ժայռ է։ Ունի քար և կռիվ պոկեմոնների հատկություններ, սակայն հատկությունների մեջ գերակշռում է նրա քար պոկեմոն լինելու հանգամանքը։


== Զարգացում ==
Գեոդիուդը զարգանում է Գրավելեր, իսկ Գրավելերը Գոլեմ։ Գեոդիուդից Գոլեմ հատկությունները գրեթե չեն փոխվում, պարզապես ավելանում են կռիվ հատկությունները։


== Ծանոթագրություններ ==
Քլետսոպ շրջան (Օրեգոն)

Քլետսոպ շրջան (անգլ.՝ Clatsop County), ԱՄՆ Օրեգոն նահանգի 36 վարչական միավորներից մեկը։ Ընդհանուր տարածությունը 2.142 կմ² է, բնակչությունը՝ 37.039 մարդ (2010 թ. տվյալներով)։ Շրջկենտրոնն է Աստորիա բնակավայրը։ Կազմավորվել է 1844 թ.։
Կալի (այլ կիրառումներ)

Կալի, կարող է վերաբերել՝

Կալի - քաղաք Կոլումբիայի արևմուտքում, Վալյե դել Կաուկա դեպարտամենտի վարչական կենտրոնը
Կալի - կոմունա Իտալիայում, գտնվում է Մարկե շրջանում՝ Պեզարո է Ուրբինո պրովինցիայում
Կալի - գյուղ Ռուսաստանի, Խակասիա հանրապետության Բեյսկի շրջանի կազմում
Ակինյան

Ակինյան, հայկական ազգանուն։


== Ազգանունը կրողներ ==
Արա Երվանդի Ակինյան (1908-1976), արձակագիր։
Հովհաննես Ակինյան (1900-1935), թղթակից։
Ներսես Հակոբի Ակինյան (1883-1963), բանասեր, ձեռագրագետ, պատմաբան, մանկավարժ։


== Ծանոթագրություններ ==
Էսպեխա դե Սան Մարսելինո

Էսպեխա դե Սան Մարսել (իսլ.՝ Espeja de San Marcelino), բնակավայր և մունիցիպալիտետ Իսպանիայում։ Գտնվում է Սորիա պրովինցիայում (Կաստիլիա և Լեոն ինքնավար համայնքի կազմում)։ Մունիցիպալիտետը գտնվում է Տեռաս դել Բուրգո շրջանում։ Տարածքը 71,78 կմ2, բնակչությունը՝ 194 մարդ (2010 թվականի տվյալներով)։


== Արտաքին հղումներ ==
Espeja de San Marcelino Archived 2012-06-21 at the Wayback Machine.
Otra página sobre Espeja de San Marcelino(չաշխատող հղում)
Alojamiento en Espeja de San Marcelino Archived 2008-02-20 at the Wayback Machine.
Նեկատոր

Նեկատոր (լատ.՝ Necator americanus) կլոր որդերի մակաբույծ տեսակներ։ Մարդու մոտ հարուցում են նեկատորոզ հիվանդություն, որը չի տարբերվում անկիլոսոմոզից։


== Տարածում ==
Տարածված են արևադարձային և մերձարևադարձային գոտիներում, առավելապես Ասիայում և Հարավային Ամերիկայում։


== Կառուցվածք ==
Մորֆոլոգիապես և կենսաբանորեն շատ նման է Ancylostoma duodenaic-ին, սակայն նրա չափերը փոքր-ինչ ավելի պակաս են, էգի մարմնի երկարությունը 8-13 մմ է, արուինը՝ 5-10 մմ։ Բերանային խոռոչում ատամիկների փոխարեն ունի 2 սուր կտրիչ թիթեղիկներ։ Ձվերը մորֆոլոգիապես չեն տարբերվում կորագլխիկի ձվերից։


== Ախտանիշ ==
Ախտանիշը դրվում է այնպես, ինչպես անկիլոստոմոզի ժամանակ։


== Տես նաև ==
Անկիլոստոմիդոզներ


== Գրականություն ==
Ющук Н. Д., Венгеров Ю. Я. Лекции по инфекционным болезням, в двух томах. — изд. 2-е, перераб. и доп.. — Москва: ВУНМЦ, 1999. — Т. 2. — С. 404—405. — 433 с. — ISBN 5-89004-070-7
Բոլտիերե

Բոլտիերե  (իտալերեն՝  Boltiere ) կոմունա Իտալիայի Լոմբարդիա մարզի Բերգամոյի գավառում։
Բնակչությունը կազմում է 5951 մարդ (2008)։ Բնակչության խտությունը՝ 1046 մարդ/կմ²։ Տարածքը կազմում է 4 կմ²։ Փոստային ինդեքս՝ 24040։ Հեռախոսային կոդ՝ (+39) 035։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==
141 (թիվ)

141 (հարյուր քառասունմեկ) բնական թիվ է։

Տարվա 141-րդ օրը մայիսի 21-ն է (նահանջ տարիներին՝ մայիսի 20-ը)


== Գիտության մեջ ==
141 կարգային թիվն է կրում Լյումեն աստերոիդը;
141-րդ  քիմիական տարրի ժամանակավոր անունն է Ունքուադունիում


== Սպորտ ==
141-րդ տեղը թենիսիստ Անդրե Աղասիի ամենավատ ցուցանիշն է, որը եղել է 1997 թ.


== Տես նաև ==
141 թ., Մ. թ. ա. 141 թ.
Օսիմա (ավան)

Օսիմա  (ճապ.՝ 大島町 Օսիմա -սի), քաղաք Ճապոնիայում։ Գտնվում է Նիսիտամա Տոկիոյի պրեֆեկտուրայում։ Ավանի ամբողջ մակերեսը կազմում է 91,06 կմ², բնակչությունը՝ 2833 մարդ, իսկ խտությունը 27,13 մարդ/կմ²։


== Բնակչություն ==
Բնակչությունը կազմում է 8032 մարդ (2014 թվականի օգոստոսի 1), խտություն - 88,21 մարդ/կմ²։


== Սիմվոլիկա ==
Քաղաքի ծաղիկը համարվում է կամելիա։


== Ծանոթագրություններ ==


== Արտաքին հղումներ ==
Պաշտոնական կայք(ճապոներեն)
(8219) 1996 JL

(8219) 1996 JL, աստերոիդ աստերոիդների հիմնական գոտում։ Հայտնաբերվել է 1996 թվականի մայիսի 10-ին Ռոբերտ ՄաքՆոտի և Տակուո Կոջիմայի կողմից Չիյոդայում։
Միջին հեռավորությունը Արեգակից կազմում է 2,780843 ա. մ., առավելագույնը մոտենում է 2,3187 ա. մ. հեռավորության վրա և հեռանում 3,243 ա. մ.։ Արեգակի շուրջ մեկ ամբողջական պտույտ է կատարում 1693,8 երկրային օրվա ընթացքում, իր ուղեծրով շարժվելով միջինում 0,212539 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,97° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8219) 1996 JL աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լև Վախրամեև

Լև Վախրամեև (ռուս.՝ Лев Алекса́ндрович Вахраме́ев, հունիսի 23, 1932(1932-06-23)), ռուս դիվանագետ։ Արտակարգ և լիազոր դեսպան (1991 թվականի փետրվարի 18)։


== Կենսագրություն ==
1966 թվականից դիվանագիտական աշխատանքի է` ՄԱԿ-ում ԽՍՀՄ մշտական ներկայացուցչության առաջին քարտուղար, խորհրդական, Կրակովում ԽՍՀՄ գեներալի հյուպատոս, Վենեսուելայում ԽՍՀՄ դեսպանատան խորհրդական-դեսպանորդ, Գդանսկում ԽՍՀՄ գլխավոր հյուպատոս, ԽՍՀՄ արտաքին գործերի նախարարության բաժնի վարիչի տեղակալ, ՄԱԿ-ում ԽՍՀՄ մշտական ներկայացուցչի տեղակալ, ԽՍՀՄ արտաքին գործերի նախարարության միջազգային կազմակերպությունների վարչության պետի առաջին տեղակալ, պետ։
1989 թվականի օգոստոսի 11-ից մինչև 1992 թվականի օգոստոսի 7-ը Գվինեայում եղել է ԽՍՀՄ, իսկ 1991 թվականից հետո՝ Ռուսաստանի Դաշնության արտակարգ և լիազոր դեսպան։


== Դիվանագիտական աստիճան ==
Արտակարգ և լիազոր դեսպան (1991 թվականի փետրվարի 18)։


== Ծանոթագրություններ ==


== Արտաքին հղումներ ==
Կենսագրություն1
Կենսագրություն2
ՕԴՆ
Իզաբել Բայրաքդարյան

Իզաբել Բայրաքդարյան (Իզապէլ Պայրագտարեան, 1974[…], Զահլե, Լիբանան), կանադահայ օպերային երգչուհի (սոպրանո)։ Առաջադրվել է «Գրեմմի» մրցանակի։
2002 թվականին ձայնագրվել է կանադահայ ռեժիսոր Ատոմ Էգոյանի «Արարատ» ֆիլմի համար՝ կատարելով Կոմիտասի ստեղծագործություններից։


== Կենսագրություն ==
Իզաբել Բայրաքդարյանը ծնվել է Լիբանանի Զահլե քաղաքում։ Հանդես է եկել Լիբանանի հայկական եկեղեցական համույթում, այնուհետև տեղափոխվել է Կանադա, շարունակել է երգել Տորոնտոյի հայկական եկեղեցական համույթում։ 1997 թվականին ավարտել է Տորոնտոյի համալսարանը։ Հանդես է եկել աշխարհի տարբեր բեմերում, արժանացել բազմաթիվ բարձրագույն պարգևների և մրցանակների՝ Դոմինգոյի վոկալիստների մրցույթի առաջին մրցանակի, Մեծ Բրիտանիայի թագուհի Եղիսաբեթ 2-րդի ոսկե մեդալի և այլն։
Բայրաքդարյաի ձայնասկավառակը Կանադայում ճանաչվել է լավագույնը։ Հանդիսանում է Նյու Յորքի «Մետրոպոլիտեն» օպերային թատրոնի մեներգչուհի, համագործակցում է աշխարհի լավագույն ֆիլհարմոնիկ նվագախմբերի հետ։ Ելույթներով հանդես է եկել Պլասիդո Դոմինգոյի, Յո-Յո Մայի, Փինչաս Զուկերմանի հետ։
2002 թվականին ձայնագրվել է կանադահայ ռեժիսոր Ատոմ Էգոյանի «Արարատ» ֆիլմի համար՝ կատարելով Կոմիտասի ստեղծագործություններից։ Նրա ձայնը հնչում է նաև «Մատանիների տիրակալը» ֆիլմում։
Հայաստան կատարած այցելությունների ժամանակ հանդես է եկել Հայաստանի պետական  ֆիլհարմոնիկ նվագախմբի հետ։


== Մրցանակներ ==
2009 թ. առաջադրվել է «Գրեմմի» մրցանակի՝ լավագույն վոկալ կատարման համար։
Կանադայի արվեստի խորհրդի մրցանակ
«Մետրոպոլիտեն» օպերայի ազգային խորհրդի մրցանակ, 1997
Պլասիդո Դոմինգոյի մրցույթի 1-ին մրցանակ
Ելիզավետա թագուհու կողմից՝ ոսկե մեդալ, 2000
Juno-ի 4 մրցանակ


== Ընտանիք ==
2004 թվականին ամուսնացել է դաշնակահար Սերուժ Կրաջիանի հետ։ Ունեն երկու երեխա՝ որդին՝ Արի և դուստրը՝ Լեան։


== Ֆիլմեր ==
Օպերային գիշեր Քյոլնում (2005)
Հենդել. Քսերքսես (2005)
«Երկար ճանապարհ դեպի տուն» (2005)
Մոցարտ. Դոն Ժուան, ուղիղ հեռարձակում Զալցբուրգից (2006)
Great Performances at the Met: Կախարդական սրինգ (2007)
Օպերա աստղերի տակ (2007)


== Ծանոթագրություններ ==


== Արտաքին հղումներ ==
Իզաբել Բայրակդարյան(չաշխատող հղում)
Հայերին միավորում է անկախությունը. Իզաբել Բայրաքդարյանի բացառիկ հարցազրույցը «Արմենպրես»-ին
(5124) Մուրաոկա

(5124) Մուրաոկա (անգլ.՝ Muraoka), աստերոիդ աստերոիդների հիմնական գոտում։ Հայտնաբերվել է 1989 թվականի փետրվարի 4-ին Ցուտոմու Սեկիի կողմից Գեյսեյում։
Միջին հեռավորությունը Արեգակից կազմում է 2,263963 ա. մ., առավելագույնը մոտենում է 2,0837 ա. մ. հեռավորության վրա և հեռանում 2,4442 ա. մ.։ Արեգակի շուրջ մեկ ամբողջական պտույտ է կատարում 1244,24 երկրային օրվա ընթացքում, իր ուղեծրով շարժվելով միջինում 0,289334 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,88° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5124) Մուրաոկա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պեխի

Պեխի (ուկրաիներեն՝ Пехи), գյուղ Ուկրաինայի Վոլինի մարզի Շացկի շրջանում։
2001 թվականի տվյալներով Պեխի գյուղում բնակվում էր 258 մարդ։ Բնակավայրը զբաղեցնում է 0,269 կմ² տարածք։ Բնակչության խտությունը կազմում էր 959,11 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հողեր

Հողեր, գյուղ Արցախի Հանրապետության Հադրութի շրջանում։


== Անուն ==
Գյուղի անվանումը ստուգաբանվում է երկու տարբերակով․ առաջինը ՝ «բերրի հող ունենալ», իսկ երկրորդ տարբերակով գյուղը  ունեցել է Ողեր անվանումը, որը վկայում է նաև Մակար Բարխուդարյանցը, ինչը նշանակում է օղակի մեջ  առնված բնակավայր։ Հետագայում Ողեր անվանումը տեղացիների բարբառով դարձել է Հողեր։ Արցախյան ազատամարտից հետո գյուղը չի բնակեցվել։ Նախկինում անվանվել է Գոգա, նաև Ողեր, իսկ 1998 թվականին վերանվանվել է Հողեր։


== Աշխարհագրություն ==
Գտնվում է  Ղարաբաղի Լեռնաշղթայի արևելյան  Իշխանասարի լեռնաճյուղերի հյուսիսային կողմում, ձորի ձախ լանջերի  հարթավայրային մասում , Իշխանագետի միջին հոսանքի աջ գետահովտում, Գոգա վտակի վրա, Ջրակուս գյուղից 1-2 կմ հեռու, Հադրութ քաղաքից 25 կմ  դեպի հյուսիս։
Գտնվում է ծովի մակերևույթից  700մ բարձրության վրա։


== Պատմություն ==
Արցախյան ազատամարտի տարիներին  գյուղի բնակչությունը լքել է  իր պապենական բնակավայրը և բնակություն է հաստատել հարևան Ծաղկավանք գյուղում։  Գյուղը 1923-1936 թվականներին եղել է Դիզակի, ապա Հադրութի շրջանի մեջ։ 1936 թվականին անջատվել է  Հադրութի շրջանից և կցվել է  Ադրբեջանի Կարյագինոյի (Ֆիզուլու) շրջանին։


=== Գյուղը Արցախյան ազատամարտին ===
Գյուղի հայ բնակիչները 1988-1989 թվականներին կազմավորել են  ինքնապաշտպանական ջոկատ, որն առանձին, իսկ 1992 թվականին Հադրութի Առաջին պաշտպանական շրջանի  ստորաբաժանումների կազմում մասնակցել է Հադրութի, Մարտունու և ԼՂՀ այլ րջանների  բնակավայրերի ինքնապաշտպանական  և ազատագրական մարտերին։ 


=== Հայ-ադրբեջանական պատերազմ (2020) ===

2020 թվականի հայ-ադրբեջանական պատերազմի հետևանքով գյուղն անցել է Ադրբեջանի զինված ուժերի վերահսկողության ներքո։


== Բնակչություն ==
Հողեր գյուղում  բնակչության թիվը 19-րդ դարի վերջի տվյալներով կազմել է 130 հայ բնակիչ, 2005 թվականի մարդահամարի  տվյալներով կազմել է  4 մարդ, իսկ 2010 թվականի տվյալներով բնակչություն չկար։
Բնակավայրի ազգաբնակչության փոփոխությունը.


== Պատմամշակութային հուշարձաններ ==
Գյուղում և նրա շրջակայքում  պահպանվել են ՝ սբ․Աստվածածին եկեղեցին  (վերակառուցվել է 1880 թվականին) , 15-18-րդ դարերի գյուղատեղի մնացորդները, 19-րդ դարի գերեզմանոցը։  Գերեզմանոցին մոտ  ձորակում պահպանվել է  հայ քարագործների կառուցած աղբյուրը։ ։


== Հասարակական կառույցներ ==
Մինչև 1960 թվականը  Հողեր գյուղում գործել է  միջնակարգ դպրոց, որտեղ սովորել են նաև  հարևան Ծակուռի, Ջրակուս, Քյուրաթաղ (Դուդուկչի.), Ուխտաձոր (Էդիլլու), Ակնաղբյուր, Ծաղկավանք գյուղերի 4-րդ և 7-րդ դասարանի աշակերտները։ 1960 թվականին միջնակարգ դպրոցը դարձել է  ութամյա, 1970 թվականին՝ տարրական, 1974 թվականին  դպրոցը փակվել է։ 1974-1988 թվականներին  Հողեր գյուղի երեխաները սովորել են  Ջրակուս գյուղում։


== Ծանոթագրություններ ==


== Արտաքին հղումներ ==
World Gazetteer(չաշխատող հղում)  - World-Gazetteer.com(անգլ.)
Population of Nagorno-Karabakh Republic (2005)(հայ.)(անգլ.)(ռուս.)
Ալթա

Ալթա (նորվ.՝ Alta), քաղաք և կոմունա Ֆինմարք ֆյուլքեում` Նորվեգիայի հյուսիսում։


== Անվանում ==
Կամունան Ալթա են անվանել հարևան Ալտա-ֆյորդի անվանումից։ «Ալթա» բառն ըստ էության հին սկանդինավյան դիցաբանության մեջ կարապի անունն է։ Կամ էլ ֆիննական alaattia բառից, որը տեղանքի անվանումն է։ Մինչ 1918 թվականը կոմունան անվանել են Alten:


== Պատմություն ==
Այն տեղանքը, որտեղ ներկայումս տարածված է քաղաքի տարածքը, հին ժամանակներում ապրել են կոմս անվանումով ժողովուրդները։ Այդ մասին են վկայում Ալթայի ժայռապատկերները, որոնք ստեղծվել են մոտավորապես 4200 թվականին մեր թվարկությունից առաջ, և մինչև մինչև 500 թվականը մեր թվարկությունից առաջ։
Ալթա-Տալվիկի մունիցիպալիտետը ձևավորվել է 1838 թվականին, իսկ 1868 թվականին այն տրոհվում է Ալթա և Տալվիկ առանձին կոմունաների։
Երկրորդ համաշխարհային պատերազմի ժամանակ Ալթայի հարավ-արևմուտքում գտնվող Ալթա-ֆյորդի մոտ տեղակայվել էին ֆաշիստական Գերմանիայի Քրիգսմարինե զորքերը։ Այսօր այդ հատվածում տեղակայաված է «Տիրպից լինկորի թանգարանը»։
Պատերազմի վերջին հատվածում քաղաքն ավերվում է ու հրդեհվում։ Ավարտից հետո այն տարիների ընթացքում վերականգնվում է։
1964 թվականին Ալթա և Տալվիկ կոմունաները կրկին վերամիավորվում են և կոչվում Ալթա։
1970-ական թվականներին քաղաքում զանգվածային խռովություններ հասունացան։ Մասնակիցները հիմնականում սաամներն էին, որոնք պայքարում էին, որպեսզի Ալթա գետի վրա ջրաէլեկտրակայան չկառուցվի։ Սակայն ոչինչ հաշվի չառնվեց և այն կառուցվեց։
2000 թվականի հունվարի 1-ին Ալթային միացան նաև հարևան մի քանի բնակավայրեր և արդյունքում ձևավորվեց նոր քաղաք, որը կոչվեց Ալթա։ Դրանից հետո քաղաքի բնակչության թիվը անընդհատ աճում է։


== Տեղադրություն և բնակչություն ==
Ալթան գտնվում է Ալթա-ֆյորդի, որը Նորվեգական ծովի մաս է կազմում։ Ֆյորդի երկարությունը 40 կմ է։
Ալթան այսօր համարվում է Ֆինմարքի ամենամեծ քաղաքը։ Բնակչությունը կազմում է շուրջ 18 հազար։
Այստեղ կա օդանավակայան։ Հրատարակվում է Altaposten օրաթերթը հինգ հազար տպաքանակով (2010 թվականի տվյալներով)։


== Տեսարժան վայրեր ==
Ալթա քաղաքի գլխավոր տեսարժանությունը համարվում է ժայռապատկերները։ Հյուսիսային Նորվեգիայի 5000 ժայռապատկերներից միայն 3000-ը հենց այստեղ է գտնվում։ Այն համարվում է թանգարան բաց երկնքի տակ։ 1985 թվականին Ալթայի ժայռապատկերները մտցվեցին ՅՈՒՆԵՍԿՕ-յի Համաշխարհային ժառանգության կազմ։
Մյուս տեսարժան վայրերից են համարվում նաև հյուսիսափայլի աստղադիտարանը՝ «Հալդեն», որը Սուկկերթրոփեն լեռան վրա է և հիմնադրվել է 1899 թվականին։ Այս գիտահանրամատչելի կառույցը հասանելի է զբոսաշրջիկների այցելության համար։


== Քույր քաղաքներ ==
 Ռուսաստան Ապատիտ
 Շվեդիա Բուդեն


== Ծանոթագրություններ ==


== Արտաքին հղումներ ==
Панорама города(չաշխատող հղում)'
Сайт «Музея линкора Тирпиц» Archived 2019-02-19 at the Wayback Machine.(նորվ.)(անգլ.)
Լուկյանիկի

Լուկյանիկի (ռուս.՝ Лукьяники), գյուղ Ռուսաստանի, Սմոլենսկի մարզի Կարդիմովսկի շրջանի կազմում։
Բնակչությունը 2007 թվականին գրանցված տվյալներով կազմում էր 12 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մեդիսոն Սքուեր Գարդեն

«Մեդիսոն Սքուեր Գարդեն» (անգլ.՝ Madison Square Garden, այլ անվանումներ՝ MSG, The Garden, The World's Most Famous Arena), Նյու Յորքում գտնվող մարզահամերգային համալիր, որը նաև ծառայել և ծառայում է որպես տնային մարզադաշտ Նյու Յորքում տեղակայված մի շարք պրոֆեսիոնալ սպորտային լիգաների ակումբների համար։


== Նստատեղերը ==

Գարդենն ունի 6 նստատեղերի սեկցիաներ։ Հոկեյի խաղերի ժամանակ դրանցից մեկը փակվում է։ Նախկինում յուրաքանչյուր բաժին ուներ տարբեր գույն (կարմիր, նարնջագույն, դեղին, շագանակագույն և կապույտ)։ Սակայն Նյու Յորք Ռենջերսի երկրպագուները ցանկություն էին հայտնում նստելու միայն կապույտ մասում և նույնիսկ արգելում էին այլ երկրպագուների նստել այդ բաժնում։ Այդ պատճառով վերունշյալ գույներն այժմ չեն օգտագործվում համալիրում (այժմ օգտագործվում է միատար գույն)։ Ամենաակտիվ երկրպագուները սովորաբար նստում են 400-րդ սեկցիայում։ Նստատեղերի քանակը փոխվում է՝ կախված թե ինչպիսի իրադարձություն է տեղի ունենում։


== Կարևոր իրադարձություններ կապված Գարդենի հետ ==
1962 թ.-ին ԱՄՆ 35-րդ նախագահ Ջոն Քենեդին Գարդենում նշել է 45-ամյակը։ Մերիլին Մոնրոն Քենեդու համար կատարում է «Happy Birthday, Mr. President» երգը։
2007 թ.-ին Էլթոն Ջոնը նշեց 60-ամյակը և միաժամակ ունեցավ իր 60-րդ համերգը։ Բոլոր տոմսերը վաճառվել էին։


== Համերգներ ==
Բոբ Մառլի
Էլթոն Ջոն
Էլվիս Փրեսլի
Լեդ Զեպլին
Մադոննա
Մայքլ Ջեքսոն
Ջոն Լենոն
Ռոլինգ սթոունզ
One Direction
Ֆրենկ Սինատրա


== Տնային թիմեր ==
Նյու Յորք Ռենջերս (NHL)
Նյու Յորք Նիքս (NBA)
Նյու Յորք Լիբերթի (WNBA)


== Արտաքին հղումներ ==
Պաշտոնական կայք
MSG արբանյակային հեռուստաընկերություն
«The Madison Square Garden» ընկ.
"A Garden Built For Tomorrow," Sports Illustrated, January 2, 1967.
Madison Square Garden under constructionHagley Digital Archives-ից
համերգների ինֆոբազա
Եվգենի Ներսեսով

Եվգենի Վիկտորի Ներսեսով  (սեպտեմբերի 13, 1921(1921-09-13), Մոսկվա, Խորհրդային Ռուսաստան), խորհրդային դիվանագետ, ԽՍՀՄ արտակարգ և լիազոր դեսպան (1978), ԽՄԿԿ անդամ (1944)։
1951 թվականին ավարտել է Մոսկվայի միջազգային հարաբերությունների ինստիտուտը և նույն թվականից անցել դիվանագիտական աշխատանքի։ 1962-1965 թվականներին աշխատել է ԽՍՀՄ արտգործմինիստրության կենտրոնական ապարատում, 1965-1969 թվականներին եղել է ԽՍՀՄ դեսպանության խորհրդական Սիրիայում, 1969-1974 թվականներին՝ ԽՍՀՄ դեսպան Չադի Հանրապետությունում, 1978-1983 թվականներին՝ Մարոկկոյում և 1983-1987 թվականներին՝ Մալիում։
Դոննա Շալեյլա

Դոննա Շալեյլա (անգլ.՝ Donna Edna Shalala, փետրվարի 14, 1941(1941-02-14), Քլիվլենդ, Օհայո, ԱՄՆ), ԱՄՆ առողջապահության և սոցիալական ծառայությունների տասնութերորդ նախարարը։ Եղել է Մայամիի համալսարանի և Վիսկոնսինի համալսարանի նախագահը, ինչպես նաև Քլինթոնի հիմնադրամի ղեկավարը։


== Կենսագրություն ==
Ծնվել է լիբանանցիների ընտանիքում, հայրը՝ նպարավաճառ Ջեյմս Աբրահամ Շալեյլան է, մայրը՝ փաստաբան Էդնա Սմիթն է։ Մեծացել է Քլիվլենդում։ Իր երկվորյակ քրոջ հետ սովորել է տեխնիկական դպրոցում, որն ավարտել է 1958 թվականին։ Նա այնուհետև սովորել է Օհայոյի կանանց Արևմտյան քոլեջում, որտեղ 1962 թվականին ստացել է արվեստի բակալավրի աստիճան։
Շալեյլան դասախոսական գործունեություն է սկսել Բարուխ քոլեջում, անդամագրվել է դասախոսների ամերիկյան արհմիությանը։ 1972-1979 թվականներին քաղաքագիտություն է դասավանդել Կոլումբիայի համալսարանում։ 1977-1980 թվականներին միաժամանակ նա զբաղեցրել է ԱՄՆ-ի բնակարանային շինարարության և քաղաքային զարգացման դեպարտամենտում քաղաքականության մշակման և հետազոտությունների քարտուղարի օգնականի պաշտոնը՝ նախագահ Ջիմի Քարթերի ղեկավարության ժամանակ։
Շալեյլայի կառավարման գործունեության փորձը սկսվել է 1980 թվականի հոկտեմբերի 8-ից, երբ նա ընտրվել է Հանթերի քոլեջի 10-րդ նախագահ, որտեղ այդ պաշտոնում աշխատել է մինչև 1988 թվականը։ Այնուհետև 1988-1993 թվականներին եղել է Վիսկոնսին-Մեդիսոն համալսարանի ղեկավար։
1992-1993 թվականներին եղել է երեխաների պաշտպանության հիմնադրամի նախագահ։ 1993 թվականի հունվարի 22-ին գլխավորել Է ԱՄՆ-ի առողջապահության և սոցիալական ծառայությունների նախարարությունը նախագահ Բիլ Քլինթոնի վարչակազմում։ Նախարարությունը ղեկավարել է 8 տարի, ինչը գերատեսչության պատմության մեջ ամենաերկար ժամկետն էր։ 1996 թվականին Շալեյլան նախագահի հերթապահ թեկնածուն էր, երբ Քլինթոնը հանդես էր գալիս նախագահի ուղերձով։ Նախարարի պաշտոնում կոշտ հակաթմրամիջոցային դիրքորոշում է ունեցել։ Washington Post թերթի կարծիքով՝ ժամանակակից ժամանակների առողջապահության ամենահաջողակ նախարարն է։
2001 թվականի հունիսի 1-ից մինչև 2015 թվականի օգոստոսի 16-ը եղել է Մայամիի համալսարանի ռեկտոր։ 2015-2017 թվականներին գլխավորել Է Քլինթոնի բարեգործական հիմնադրամը։


== Ծանոթագրություններ ==
Ալեքսեևկա (գյուղ, Կորտկերոսկի շրջան)

Անվան այլ կիրառումների համար տե՛ս՝ Ալեքսեևկա (այլ կիրառումներ)Ալեքսեևկա (ռուս.՝ Алексеевка), գյուղ Ռուսաստանի Կոմիի հանրապետության Կորտկերոսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալպատևո (գյուղ, Լուխովիցկի շրջան)

Ալպատևո (ռուս.՝ Алпатьево), գյուղ Ռուսաստանի Մոսկվայի մարզի Լուխովիցկի շրջանի կազմում։
Բնակչությունը 2006 թվականին գրանցված տվյալներով կազմում էր 290 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ակլատիզ

Ակլատիզ կամ Ախալոճ, Ախըլոճ, Ախլոճ, Ախըլոջ, Ախացել, Ախելուծ, Աքլատիզ, Գոգոռոզ, Խուխուլիճ, Խուլուճիկ, Մոռմոռոզ, Մռմռաս, Մեծպաս, Պապի պուլուլ, Պապի պլոր, Որոջբեկ, Ֆռիկ, տիկնիկ Մեծ Պահքի, հայկական ծիսական տիկնիկներից մեկը։
Մեծ Պասի խորհրդանիշ է համարվում այս տիկնիկը։ Այն իրենից առարկայորեն ներկայացնում է մի սոխ, վրան յոթ փետուր խրած և թելերով առաստաղից կախ տված։ Կարնոհայերի մեջ այն ծերունու տեսքով տիկնիկ էր, որը պատրաստվում էր տղամարդու հագուստով, փարթամ ու սպիտակ բեղ ու մորուքով, միոտանի, որի ծայրին խրվում էր սոխը յոթ փետուրներով, պարզած թևերով, որոնցից քարեր էին կախում։ Ուրիշները ոլորած ճիպոտի ծայրին գլուխ սոխ էին ամրացնում, սոխի վրա այծի մազից բեղ ու մորուք սարքում, սոխի մեջ յոթ գույնզգույն փետուր խրում։ Այն կախելու ժամանակ երեխաները երգում էին.


== Տես նաև ==
Հայկական ծիսական տիկնիկներ


== Ծանոթագրություններ ==
Կոմուտացիա

Կոմուտացիա (լատ.՝ commutatio՝ փոփոխություն), էլեկտրական շղթաներում միացումների փոփոխումը, դրանց առանձին մասերի միացումը, անջատումը և փոխանջատումը ՝ հրամանաապարատների, ռելեների, կոնտակտորների և այլ սարքերի օգնությամբ։ Կոմուտացիա են անվանում նաև շղթայում հոսանքի ուղղության փոփոխությունը (բևեռների փոփոխությունը)։
Վլադիսլավ Կուլիկ

Վլադիսլավ Միխայլովիչ Կուլիկ (ռուսերեն՝ Владисла́в Миха́йлович Кули́к, փետրվարի 27, 1985(1985-02-27), Պոլտավա, Պոլտավայի մարզ, Ուկրաինական ԽՍՀ, ԽՍՀՄ), ռուս ֆուտբոլիստ, կիսապաշտպան, խաղում է Ռուբին ակումբի կազմում։


== Կարիերա ==


== Ակումբային ==
Ֆուտբոլ խաղալ սկսել է Պոլտավայում, այնուհետև հայտնվել է Տոլյատտի քաղաքում, որտեղ նրա մարզիչն էր Ալեքսանդր Գարմաշովը։
Պրոֆեսսիոնալ մակարդակով հանդես է եկել սկսած 2002 թ.-ից։ 2006-2008 թթ. հանդես էր գալիս Գրոզնիի «Թերեք» ակումբի կազմում։ 2009 թ. փետրվարին Կուլիկը «Կռիլյա Սովետով» ակումբի հետ կնքում 4 տարվա պայմանագիր։
2010 թ. հունվարի 12-ին հայտարարվեց այն մասին, որ «Կռիլյա Սովետովը» համաձայնության է եկել «Կուբան» ակումբի հետ Կուլիկի տեղափոխման համար։ Տրանսֆերի արժեքը պիտի կազմեր 300 հազար դոլար։ Փետրվարի 1-ին հայտարարվեց այն մասին, որ ֆուտբոլիստը կնքել է 3 տարվա պայմանագիր «Կուբան» ակումբի հետ։ Նոր ակումբի կազմում Վլադիսլավը իր մեկնարկային հանդիպումն անցկացնում է ապրիլի 10-ին, երբ իր թիմը մրցում էր Խաբարովսկի «ՍԿԱ-Էներգիա» ակումբի հետ Ռուսաստանի առաջնության 4-րդ տուրի շրջանակներում։ Այս ակումբի կազմում իր առաջին գնդակը խփում է մայիսի 10-ին, երբ թիմը մրցում էր «Իրտիշ» ակումբի հետ առաջնության 9-րդ տուրի շրջանակներում։ Գոլը խփվում է հանդիպման 13-րդ վայրկյանին, և սա դառնում է «Կուբան» ակումբի պատմության մեջ գրանցված ամենաարագ գոլը։ Այս մրցաշրջանում անցկացնում է 16 հանդիպում, դառնում 2 գոլի հեղինակ, իսկ իր ակումբը Ռուսաստանի Առաջին դիվիզիոնում գրավում է առաջին հորիզոնականը։
2011 թ. ապրիլին Կուլիկը երկրպագուների քվեարկության արդյունքներով դառնում է «Կուբան» ակումբի 2011/12 մրցաշրջանի 2-րդ ամսվա լավագույն ֆուտբոլիստը։
2013 թ. մայիսին ֆուտբոլիստը 4 տարվա պայմանագիր է ստորագրում «Ռուբին» ակումբի հետ։ Տրանսֆերի արժեքը գնահատվում է 3.6 միլիոն եվրո։


== Նվաճումներ ==
• Ռուսաստանի առաջին դիվիզիոնի հաղթող - 2010


== Հետաքրքիր փաստեր ==
• 2010 թ. մայիսին Կուլիկը դարձավ «Կուբան» ակումբի պատմության մեջ ամենաարագ գոլը խփած ֆուտբոլիստը. գնդակը խփվեց խաղի 13-րդ վայրկյանին։


== Ծանոթագրություններ ==


== Հղումներ ==
Кулик на сайте ФК «Крылья Советов»
Кулик на transfermarkt.de Archived 2010-03-29 at the Wayback Machine.
Մինիլուսիններ

Մինիլուսինները Սատուրնի արբանյակներ են, գտնվում են մոլորակի օղակներում և այնքան փոքր են, որ չեն կարող իրենց ուղեծիրը մաքրել օղակների նյութից։
Սատուրնի արբանյակների այս նոր տեսակը հայտնաբերվել է Կասինիի ապարատի կողմից։ ՆԱՍԱ - ի ներկայացուցիչների խոսքով ՝ շուրջ 100 մետր չափի բեկորները պտտվում են հենց մոլորակի օղակների մեջ։ Մասնագետների կարծիքով, օղակների ներսում նման արբանյակների քանակը կազմում է մոտ 10 միլիոն  :
Մինիլուսինները օղակներից նյութ են ձգում։ Միևնույն ժամանակ, ըստ Կեպլերի երրորդ օրենքի, օղակի բեկորները, որոնք տեղակայված են մինիլուսնի ուղեծրի ներսում, ավելի մեծ անկյունային արագություն ունեն, քան բուն մինիլուսինը, իսկ դրսում ՝ ավելի փոքր։ Այս երկու երևույթների փոխազդեցությունը ստեղծում է «պտուտակ», որը հստակ տեսանելի է մինիլուսինի մոտակայքում, այդ պատճառով էլ նրանց անվանում են ավիացիայի պիոներների անուններով ։


== Մինիլուսինների ցուցակ ==


== Պատկերասրահ ==

		
		


== Նշումներ ==


== Գրականություն ==
{{{վերնագիր}}}. —  —  — PMID 16572165.
{{{վերնագիր}}}. —  —  — PMID 17960236.
{{{վերնագիր}}}. —  —  — PMID 18528389. Архивировано 23 декабря 2012 года.
(1545) Թերնյո

(1545) Թերնյո (անգլ.՝ Thernoe), աստերոիդ աստերոիդների հիմնական գոտում։ Հայտնաբերվել է 1941 թվականի հոկտեմբերի 15-ին Լիյսի Օտերմայի կողմից Տուրկուում։
Միջին հեռավորությունը Արեգակից կազմում է 2,771273 ա. մ., առավելագույնը մոտենում է 2,1138 ա. մ. հեռավորության վրա և հեռանում 3,4287 ա. մ.։ Արեգակի շուրջ մեկ ամբողջական պտույտ է կատարում 1685,07 երկրային օրվա ընթացքում, իր ուղեծրով շարժվելով միջինում 0,213641 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,95° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1545) Թերնյո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)